open-index/open-wikipedia-markdown huggingface dataset:
2เอส3

ปืนใหญ่อัตตาจร **2เอส3** (2S3 Akatsiya) เป็นปืนใหญ่อัตตาจรขนาด 152 มม.ที่ถูกสร้างขึ้นโดยสหภาพโซเวียตในช่วงสงครามเย็น ซึ่งได้รับการพัฒนามาจาก ดี-20 ขนาด 152 มม./ 5.98 นิ้ว และใช้เครื่องยนต์แบบผสม ซึ่งในเวลาปกติจะใช้น้ำมันดีเซลและในช่วงเวลาฉุกเฉินสามารถใช้เชื้อเพลิงชนิดอื่น ป้อมปืนหมุนได้ 360 องศา และปรับใช้ปืนต่อต้านอากาศยานได้ กระบอกปืนขนาด 152 มม. ทำให้ยิงได้ไกลกว่า 30 กิโลเมตร / 18.6 ไมล์

ในปี ค.ศ. 1991 ปืนใหญ่อัตตาจร 2เอส3 มีประจำการในโซเวียตกว่า 2,012 คัน ในโซเวียตตะวันตก มีมากรองจากปืนใหญ่อัตตาจร 2เอส1 และมีการใช้งานในอีกกว่า 14 ประเทศทั่วโลก

## อ้างอิง

* George Forty & Jack Livesey, the World Encyclopedia of Tanks, Anness, 2006

หมวดหมู่:ปืนใหญ่อัตตาจรสหภาพโซเวียต
หมวดหมู่:ปืนใหญ่อัตตาจรรัสเซีย
2เอส5

ปืนใหญ่อัตตาจร **2เอส5** (2S5 Giatsint-S) เป็นปืนใหญ่อัตตาจรขนาด 152 มม./ 5.98 นิ้ว ซึ่งเป็นรถยิงปืนใหญ่รุ่นแรกๆของสหภาพโซเวียต โดยตัวรถมีเกราะหนาเพียง 15 มม./ 0.59 นิ้ว แต่ใช้เจ้าหน้าที่ในการปฏิบัติการได้ถึง 5 นาย เครื่องยนตเป็นแบบผสมใช้เชื้อเพลิงดีเซลในเวลาปกติและเชื้อเพลิงชนิดอื่นในเวลาฉุกเฉิน

ปืนใหญ่อัตตาจร 2เอส5 ใช้งานในปี ค.ศ. 1974 แต่องค์การนาโตไม่เคยรับรู้จนกระทั่งปี ค.ศ. 1981 โดยทางการสหรัฐฯ ซึ่งใช้ชื่อว่า **เอ็ม1981**

## อ้างอิง

* George Forty & Jack Livesey, the World Encyclopedia of Tanks, Anness, 2006

หมวดหมู่:ปืนใหญ่อัตตาจรสหภาพโซเวียต
เอ็งโกว

**เอ็งโกว** เป็นตัวละครในนิยายกำลังภายในของกิมย้ง เรื่องมังกรหยก  
เดิมที คือ สนมเล้าแห่งราชันย์ทักษิณ เมื่อครั้งที่เฮ้งเต็งเอี้ยงไปต้าหลี่เพื่อถ่ายทอดวรยุทธ์ให้ราชันย์ต้วนตี่เฮง เขาได้ให้จิวแป๊ะทงติดตามไปด้วย ซึ่งในตอนนั้นจิวแป๊ะทงก็แอบไปมีสัมพันธ์กับสนมเล้าเข้าจนมีลูกชายด้วยกันคนหนึ่ง เมื่อราชันย์ต้วนทราบเรื่องก็เมินเฉยกับสนมเล้า จนเกิดเรื่องเมื่อฝ่ามือเหล็กลอยน้ำ คิ้วเชยยิ่ม ปลอมตัวลอบเข้ามาทำร้ายลูกชายของนางกับจิวแป๊ะทงจนบาดเจ็บสาหัส สนมเล้าจึงไปขอให้ต้วนตี่เฮ้งใช้ดรรชนีสุริยันรักษาลูกชายของตน แต่ต้วนตี่เฮ้งปฏิเสธ จนกระทั่งลูกของนางตาย สนมเล้าจึงโกรธแค้นต้วนตี่เฮง แต่วรยุทธ์สู้ไม่ได้ จึงลั่นวาจาไว้ว่าวันใดที่นางคืนกำไลหยกให้ต้วนตี่เฮง วันนั้นนางจะกลับมาแก้แค้นให้ลูก แล้วนางก็จากไปเก็บตัวฝึกวิชาอยู่ที่บึงทมิฬ และเปลี่ยนชื่อเป็น "เอ็งโกว" บึงทมิฬเป็นบ่อโคลนที่กว้างลึกมาก ผู้มีวิชาตัวเบาสูงส่งก็ยากที่จะเข้าไป เอ็งโกวอยู่ที่บึงนี้กับจิ้งจอกเก้าหางคู่หนึ่ง ปิดตัวไม่สนใจเรื่องราวภายนอก มีวิชาศรเหมันต์ กับพลังปลาไหล ภายหลังเมื่อทราบความจริงว่าคิ้วเชยยิ่มเป็นคนฆ่าลูกชายตนจึงสาบานจะแก้แค้นให้ได้ ในชีวิตนี้นางตั้งใจอยู่สองอย่างคือ แก้แค้นให้ลูกชาย และได้พบจิวแป๊ะทงอีกครั้ง

หมวดหมู่:มังกรหยก
2เอส19

ปืนใหญ่อัตตาจร **2เอส19** (2S19 Msta) เป็นรุ่นใหม่ที่เข้ามาแทนที่ 2เอส3 และ 2เอส5 ในช่วงปี ค.ศ. 1985 ซึ่งเก่าและล้าสมัย

2เอส19 เป็นปืนใหญ่อัตตาจรที่นำเอารถถัง ที-72 และ ที-80 มารวมเข้าด้วยกัน โดยใช้แคร่จาก ที-80 และใช้เครื่องยนต์จาก ที-72

กระบอกปืนหมุนได้ 360 องศา ใช้ได้ทั้งแรงหมุนและไฟฟ้า ระยะการยิงสามารถยิงได้ไกลกว่า 15 กิโลเมตร / 9.3 ไมล์ บรรทุกกระสุนได้ 40 ลูก

2เอส19 มีการส่งออกอย่างกว้างขวาง ในช่วงปี ค.ศ. 2000 มีราคาตกค้นละ 1.6 ล้านดอลลาร์สหรัฐ

## อ้างอิง

* George Forty & Jack Livesey, the World Encyclopedia of Tanks, Anness, 2006

หมวดหมู่:ปืนใหญ่อัตตาจรรัสเซีย
หมวดหมู่:ปืนใหญ่อัตตาจรสหภาพโซเวียต
สมเด็จพระสังฆราช (ศุข)

**สมเด็จพระสังฆราช** พระนามเดิม **ศุข** หรือ **สุก** เป็นสมเด็จพระสังฆราชพระองค์ที่ 2 แห่งกรุงรัตนโกสินทร์ สถิต ณ วัดมหาธาตุยุวราชรังสฤษฎิ์ราชวรมหาวิหาร ในรัชสมัยพระบาทสมเด็จพระพุทธยอดฟ้าจุฬาโลกมหาราช เมื่อปี พ.ศ. 2337 ทรงดำรงตำแหน่งอยู่ 23 ปี สิ้นพระชนม์เมื่อวันที่ 22 พฤษภาคม พ.ศ. 2359 ในรัชกาลพระบาทสมเด็จพระพุทธเลิศหล้านภาลัย

พระประวัติในตอนต้นไม่ปรากฏหลักฐาน พระประวัติเมื่อครั้งกรุงธนบุรี เป็นพระราชาคณะที่พระญาณสมโพธ อยู่วัดมหาธาตุ ถึงปี พ.ศ. 2323 เมื่อปลายรัชกาลของสมเด็จพระเจ้ากรุงธนบุรี และได้เลื่อนสมณศักดิ์เป็น *[[พระธรรมเจดีย์]]* ในรัชสมัยพระบาทสมเด็จพระพุทธยอดฟ้าจุฬาโลกมหาราชได้รับการโปรดเกล้า ฯ ให้เป็นที่ *[[สมเด็จพระวันรัต|พระพนรัตน]]* อันเป็นตำแหน่งรองสมเด็จพระสังฆราช  

สมเด็จพระสังฆราช (ศุข) ขณะที่ทรงสมณศักดิ์ที่พระพนรัตน ได้เป็นแม่กองชำระพระวินัยปิฎก ในครั้งที่มีการสังคายนาพระไตรปิฎกครั้งแรกของกรุงรัตนโกสินทร์ เมื่อปี พ.ศ. 2331 ทรงรอบรู้แตกฉานในพระไตรปิฎก ทรงจัดระเบียบการสอบพระปริยัติธรรมเพื่อเป็นเปรียญ แบบ 3 ชั้น คือ เปรียญตรี เปรียญโท และเปรียญเอก 

ในปี พ.ศ. 2336 เมื่อสมเด็จพระสังฆราช (ศรี) สิ้นพระชนม์ จึงโปรดตั้งเป็นสมเด็จพระสังฆราช และได้เป็นพระอุปัชฌาย์ในคราวผนวชสมเด็จพระบวรราชเจ้ามหาสุรสิงหนาท กรมพระราชวังหลัง เจ้าฟ้ากรมขุนเสนานุรักษ์

ใน สมัยของพระองค์ ได้มีการส่งสมณทูตไทยไปสืบข่าวพระศาสนา ณ ลังกาทวีป เป็นครั้งแรกในสมัยกรุงรัตนโกสินทร์ เมื่อปี พ.ศ. 2358 หลังจากที่ว่างเว้นมา 60 ปี จากสมัยกรุงศรีอยุธยา

สมเด็จพระสังฆราช (สุก) สิ้นพระชนม์เมื่อวันพุธ แรม 11 ค่ำ เดือน 6 ปีชวด จ.ศ. 1178 (ตรงกับวันที่ 22 พฤษภาคม พ.ศ. 2359) เวลา 2 โมงเช้า

## อ้างอิง
; เชิงอรรถ

;บรรณานุกรม

* 
* 
* 

ศุข
หมวดหมู่:เจ้าอาวาสวัดมหาธาตุยุวราชรังสฤษฎิ์ราชวรมหาวิหาร
สังฆราช (ศุข)
เจ้าพระยาบดินทรเดชานุชิต

**เจ้าพระยาบดินทรเดชานุชิต**  เป็นราชทินนามบรรดาศักดิ์ไทย ซึ่งสามารถหมายถึง
* เจ้าพระยาบดินทรเดชานุชิต (หม่อมราชวงศ์อรุณ ฉัตรกุล) 
* เจ้าพระยาบดินทรเดชานุชิต (แย้ม ณ นคร)
เอฟวี433 แอ็บบอท เอสพีจี

300px|thumb|แอ็บบอท เอสพีจีในพิพิธภัณฑ์ที่ลอนดอน

**ปืนใหญ่สนาม เอฟวี 433** หรือ **ปืนใหญ่อัตราจร "แอ็บบอท"** () เป็นปืนใหญ่อัตตาจรแบบหนึ่งจากเอฟวี 432 เอเอฟวีของกองทัพบกอังกฤษ มันใช้โครงสร้างของเอฟวี 430 มากแต่ก็มีป้อมปืนที่หมุนได้รอบด้าน ปืนขนาด 105 มม. ของมันทำให้มันโดดเด่น

ชื่อจริงๆ ของมันคือ"อุปกรณ์ปืน 105 ม.ม. แอล109 (แอ็บบอท)" (*Gun Equipment 105mm L109 (Abbot))* แอล109 ถูกใช้น้อยมากอาจเนื่องมาจากเพื่อลดความสับสนกับเอ็ม109 ขนาด 155 มม. ที่อังกฤษนำมาใช้ในปีเดียวกัน เอฟวี433 ใช้ขุมกำลังที่แตกต่างจากเอฟวี430 รุ่นอื่น ๆ

## รายละเอียดเฉพาะของเอฟวี433 แอ็บบอท เอสพีจี
***ประเทศผู้ผลิต** สหราชอาณาจักร
***บริษัทผู้ผลิต** วิกเกอร์ส
***บทบาท** ปืนใหญ่อัตตาจร
***น้ำหนัก** 16.56 ตัน
***ความยาว** 5.8 เมตร
***ความกว้าง** 2.6 เมตร
***ความสูง** 2.5 เมตร
***อาวุธหลัก** ปืนแอล13เอ1 ขนาด 105 ม.ม.กระสุน 40 นัด
***อาวุธรอง** ปืนกลแอ4เอ4 ขนาด 7.62 ม.ม.กระสุน 1,200 นัด
***พิสัย** 480 กิโลเมตร
***ความเร็ว** 47 กิโลเมตรต่อชั่วโมง

หมวดหมู่:ยานรบหุ้มเกราะสะเทินน้ำสะเทินบก
หมวดหมู่:ปืนใหญ่อัตตาจรสหราชอาณาจักร
เอเอ็มเอ็กซ์-10 อาร์ซี

## อ้างอิง

* George Forty & Jack Livesey,the World Encyclopedia of Tanks,Anness,2006

หมวดหมู่:รถหุ้มเกราะ
หมวดหมู่:รถยิงสนับสนุน
ท่าอากาศยานนานาชาติเตินเซินเญิ้ต

**ท่าอากาศยานนานาชาติเตินเซินเญิ้ต** () เป็นท่าอากาศยานนานาชาติที่ใหญ่ที่สุดในเวียดนาม ตั้งอยู่ในนครโฮจิมินห์

## ประวัติ
ท่าอากาศยานนานาชาติเตินเซินเญิ้ตถือกำเนิดขึ้นเมื่อต้นทศวรรษที่ 1930 (พ.ศ. 2473-2482) โดยรัฐบาลภายใต้อาณัติของฝรั่งเศสได้สร้างสนามบินขนาดเล็กขึ้นในหมู่บ้านเตินเซินเญิ้ต จึงเป็นที่รู้จักในชื่อว่า **สนามบินเตินเซินเญิ้ต** และเมื่อกลางปี พ.ศ. 2499 ทางสหรัฐอเมริกาได้สร้างทางวิ่งความยาว 2,160 เมตรและอาคารสนามบิน ซึ่งได้กลายเป็นท่าอากาศยานนานาชาติสำหรับเวียดนามใต้ ในช่วงสงครามเวียดนาม ฐานทัพอากาศเตินเซินเญิ้ตได้เป็นฐานทัพสำคัญทั้งของสหรัฐอเมริกาและกองทัพอากาศเวียดนามใต้ และก่อนปี พ.ศ. 2518 ท่าอากาศยานนานาชาติเตินเซินเญิ้ตยังเป็นท่าอากาศยานที่มีผู้มาใช้บริการมากที่สุดแห่งหนึ่งของโลก

ในวันที่ 9 ธันวาคม พ.ศ. 2547 เครื่องบินโบอิง 747-400 ของสายการบินยูไนเต็ดแอร์ไลน์ เที่ยวบินที่ UA869 ได้ร่อนลงสู่โฮจิมินห์ซิตี ถือเป็นสายการบินแรกของสหรัฐอเมริกาที่บินสู่เวียดนาม หลังจากเที่ยวบินสุดท้ายของสายการบินแพนแอม ในช่วงที่กรุงไซ่ง่อนล่มสลายลง จากข้อมูลทางสถิติ ในปี พ.ศ. 2549 ท่าอากาศยานมีผู้โดยสารเข้าออกราว 8.5 ล้านคน และมีเที่ยวบินทั้งขาเข้าและขาออกรวม 64,000 เที่ยว และเมื่อเร็ว ๆ นี้ มีการบันทึกไว้ว่า ท่าอากาศยานแห่งนี้รองรับเที่ยวบินต่างประเทศถึง 2 ใน 3 จากที่มีในท่าอากาศยานทั้งหมดในเวียดนาม

## สายการบินและจุดหมายปลายทาง
thumb|200px|ภาพด้านนอกของอาคารผู้โดยสารระหว่างประเทศ
thumb|200px|หอควบคุมการบิน
thumb|200px|ตราประทับผ่านแดนบนหนังสือเดินทางจากท่าอากาศยานนานาชาติเตินเซินเญิ้ต
thumb|200px|เคาน์เตอร์เช็กอิน อาคารผู้โดยสารระหว่างประเทศ
thumb|200px|อาคารผู้โดยสารภายในประเทศ
thumb|200px|ภาพจากมุมสูงของท่าอากาศยานนานาชาติเตินเซินเญิ้ต

## อ้างอิง

ตเตินเซินเญิ้ต
หมวดหมู่:สิ่งก่อสร้างในนครโฮจิมินห์
เอ็ม108 ฮาวอิตเซอร์

thumb|300px|เอ็ม108 ฮาวอิตเซอร์ในเวียดนาม

**เอ็ม108 ฮาวอิตเซอร์** () เป็นปืนใหญ่ฮาวอิตเซอร์อัตตาจรขนาด 105 ม.ม.ของอเมริกา นำมาใช้ครั้งแรกในต้นทศวรรษ 1960

เอ็ม108 มีขุมกำลังเป็นเครื่องยนต์ดีเซลแบบดีทรอยท์ 8วี-71ที 8 ลูกสูบ ใช้ป้อมปืนแบบเดียวกับเอ็ม109 ฮาวอิตเซอร์ขนาด 155 ม.ม. และมีส่วนประกอบเหมือนกับเอ็ม113 เอ็ม108 ถูกเลิกใช้ไม่นานหลังจากอเมริกาเข้าแทรกแซงในสงครามเวียดนาม เมื่อเอ็ม109 นั้นเป็นที่มองว่าได้เปรียบกว่าสำหรับสงครามยุคใหม่

มีการใช้ เอ็ม108 ในหลายประเทศของกลุ่มนาโต้

### รายละเอียดเฉพาะของเอ็ม108
***ความยาว** 6.11 เมตร
***ความกว้าง** 3.15 เมตร
***ความสูง** 3.28 เมตร
***ความเร็ว** 56 กิโลเมตรต่อชั่วโมง
***พิสัย** 360 กิโลเมตร
***ลูกเรือ** 5 นาย
***อาวุธ**
****อาวุธหลัก** ปืนใหญ่ฮาวอิตเซอร์เอ็ม103 ขนาด 105 ม.ม.
****อาวุธรอง** ปืนกลเอ็ม 2 ขนาด 12.7 ม.ม.
***อัตราการยิง** 4 นัดต่อนาที
***ระยะยิง** 11.5 กิโลเมตร (ระเบิดแรงสูง)

## ประเทศผู้ใช้งาน
* กองทัพบกเบลเยียม ตั้งแต่ทศวรรษที่ 90 จนถึง 1980
* กองทัพบกบราซิล มี**เอ็ม108เอพี** 72 คัน
* กองทัพบกสเปน มี 48 คัน
* กองทัพบกไต้หวัน มี 100 คัน
* กองทัพบกตุรกี มี**เอ็ม108ที** 26 คัน
* กองทัพบกสหรัฐฯ เลิกใช้เรียบร้อยแล้ว

## แหล่งข้อมูลอื่น
*Detailed data

หมวดหมู่:ปืนใหญ่ฮาวอิตเซอร์อัตตาจรสหรัฐ
MAZ-543

**MAZ-543 / MAZ-7310 "อูราแกน"** (/Hurricane) เป็นรถยิงขีปนาวุธของสหภาพโซเวียต เป็นรถบรรทุกขับเคลื่อน 8 ล้อ ที่ออกแบบและผลิตโดยบริษัท MAZ (Minsk Automobile Plant) ในเบลารุส มีสายการผลิตตั้งแต่คริสต์ทศวรรษ 1960 โดยเปิดเผยสู่สาธารณะตั้งแต่วันที่ 17 พฤศจิกายน ค.ศ. 1965 ในพิธีสวนสนามของโซเวียตที่จัตุรัสแดง โดยเป็นส่วนหนึ่งของระบบขีปนาวุธ SS-1c สกั๊ด (9K72 Elbrus) มีรหัสการผลิต 9P117

ในปี ค.ศ. 1974 โซเวียตได้เปิดเผยรถต้นแบบ MAZ-543 รุ่นใหม่ ใช้รหัสว่า MAZ-7310 เริ่มสายการผลิตตั้งแต่ ค.ศ. 1976 และพัฒนาเป็น MAZ-7313 ในปี ค.ศ. 1983

## อ้างอิง

* George Forty & Jack Livesey,the World Encyclopedia of Tanks,Anness,2006

หมวดหมู่:ยุทโธปกรณ์
หมวดหมู่:ขีปนาวุธ
หมวดหมู่:รถยิงขีปนาวุธ
หมวดหมู่:ขีปนาวุธ
ปืนใหญ่อัตตาจร เอ็ม107

**ปืนอัตตาจร M107 175 มม.** ถูกใช้โดยกองทัพสหรัฐฯ ตั้งแต่ต้นทศวรรษ 1960 ถึงปลายทศวรรษ 1970 มันเป็นส่วนหนึ่งของตระกูลปืนใหญ่ขับเคลื่อนด้วยตนเอง มีจุดมุ่งหมายเพื่อใช้การสนับสนุนการยิงระยะไกลในระบบขนส่งทางอากาศ มันยังถูกส่งออกไปยังประเทศอื่น ๆ อีกหลายประเทศ เช่น เยอรมนี เกาหลีใต้ สเปน กรีซ อิหร่าน อิสราเอล อิตาลี เนเธอร์แลนด์ สหราชอาณาจักร และตุรกี ประวัติการใช้งานของ M107 ใน กองทัพสหรัฐ ถูกจำกัดไว้เฉพาะในสงครามเวียดนาม มีการใช้งานการต่อสู้อย่างกว้างขวางในอิสราเอล M107 ใช้ส่วนประกอบหลายอย่างร่วมกัน และในหลายครั้งถูกแทนที่ด้วยปืนครก M110 203 มม. รุ่นที่ใหม่กว่า แม้ว่าจะปลดประจำการจากสหรัฐในช่วงปลายทศวรรษ 1970 แต่ยังคงประจำการกับกองทัพบางส่วนถึงปี 2019

## ประวัติการออกแบบและการผลิต
ในช่วงทศวรรษ 1950 ปืนใหญ่อัตตาจรขนาด 203 มม. ที่ใช้เครื่องยนต์ของกองทัพบกสหรัฐฯ คือ M55 โดยอิงจากโครงเครื่องและป้อมปืนของปืนอัตตาจร M53 155 มม. ซึ่งใช้ส่วนประกอบบางส่วนจากรถถัง M48 น้ำหนักของ M55 ที่ 44 ตัน ห้ามขนส่งทางอากาศและเครื่องยนต์เบนซินของมันถูกจำกัดระยะไว้ที่ประมาณ 260 กม. รวมทั้งอันตรายจากการระเบิดในการรบ

สิ่งนี้ทำให้กองทัพสหรัฐฯ ออกข้อกำหนดสำหรับชุดระบบปืนใหญ่อัตตาจรรุ่นใหม่ รุ่นใหม่ต้องเบาลง เพื่อให้สามารถขนส่งทางอากาศได้ และยังคงสืบทอดพาหนะหลายคันจากแชสซีเดียวกัน เพื่อลดความซับซ้อนในการบำรุงรักษาและการฝึกอบรม บริษัท Pacific Car and Foundry (Paccar) ได้พัฒนาต้นแบบหลายรุ่น ปืนอัตตาจร 175 มม. T235 และปืนครกขับเคลื่อนด้วยตนเอง 203 มม. T236 ขับเคลื่อนด้วยเครื่องยนต์ดีเซล และนอกจากอาวุธยุทโธปกรณ์ที่ต่างกัน ยังเป็นพาหนะชนิดเดียวกันโดยพื้นฐานแล้ว พวกมันเป็นที่รู้จักในกองทัพสหรัฐ ในชื่อ M107 และ M110 ในปี 2505 และ 2506 ตามลำดับ

Paccar ได้รับสัญญาการออกแบบ M107 และ M110 และการเสนอราคาการผลิตเบื้องต้นจาก Detroit Arsenal สิ่งนี้อิงตามคุณสมบัติหลักที่ได้รับการจดสิทธิบัตรของ M55 เครื่องปรับสมดุลก๊าซ ซึ่งปรับปรุงความสมดุลของลำกล้องปืน ทำให้ปืนสามารถยกขึ้นได้ง่ายขึ้น (ซึ่งเชื่อมโยงกับลูกตุ้มที่ควบคุมด้วยระบบไฮดรอลิก) กลไกวงล้อที่ได้รับการปรับปรุงเพื่อปรับปรุงการเล็ง การออกแบบกลไกการหดตัวของไฮดรอลิกใหม่ และช่วงล่างของแชสซีที่ควบคุมด้วยระบบไฮดรอลิกค้ำยันเมื่อปืนถูกยิง อีกสองบริษัทผลิต M107: FMC ระหว่างปี 1965 ถึง 1980 และ Bowen-McLaughlin-York

M107 จำนวนมากถูกสร้างขึ้นใหม่ในชื่อ M110A2

## ประเทศที่ใช้งาน

* 
* 
* 

### ประเทศที่ใช้งานในอดีต

* 
* 
* 
* 
* 
* 
*  เยอรมนีตะวันตก
* 
* 

## ดูเพิ่มเติม

* เอ็ม101 ฮาวอิตเซอร์
* เอ็ม108 ฮาวอิตเซอร์
* เอ็ม109 ฮาวอิตเซอร์
* เอ็ม198 ฮาวอิตเซอร์

## อ้างอิง

* George Forty & Jack Livesey, the World Encyclopedia of Tanks, Anness, 2006

หมวดหมู่:ปืนใหญ่อัตตาจรสหรัฐ
หมวดหมู่:ปืนใหญ่อัตตาจร
หมวดหมู่:สหรัฐอเมริกา
เอ็ม109 ฮาวอิตเซอร์

**เอ็ม109 [[ฮาวอิตเซอร์]]** () เป็นปืนใหญ่อัตตาจรสัญชาติอเมริกันขนาด 155 ม.ม.ซึ่งปรากฏตัวครั้งแรกในต้นทศวรรษ 1960 มันได้พัฒนามาอย่างต่อเนื่องจนถึงรุ่นในปัจจุบันคือ**เอ็ม109เอ6 พาลาดิน** ปัจจุบันถูกใช้เพียงกองทัพสหรัฐฯ เท่านั้น สหรัฐฯ ยังคงมีเอ็ม109เอ5 จำนวนมากอยู่ในประจำการ ตระกูลเอ็ม109 เป็นสิ่งที่พบเห็นได้บ่อยตามกองพลยานเกราะของโลกตะวันตก

กองทัพอังกฤษได้แทนที่เอ็ม109 ด้วยเอเอส-90 กองกำลังติดอาวุธในยุโรปจำนวนมากได้แทนที่เอ็ม109 ด้วยพีซีเอช 2000 ของเยอรมนี ซึ่งดีเหนือกว่าเอ็ม109 ในหลายๆ ด้าน การพัฒนาที่สำคัญของเอ็ม109 เกิดขึ้นโดยสหรัฐฯ และสวิตเซอร์แลนด์ ด้วยการยกเลิกโครงการครูเซเดอร์ในสหรัฐฯ พาลาดินยังคงเป็นปืนใหญ่อัตตาจรหลักของกองทัพบกสหรัฐฯ ไปอีกหลายปี จนกระทั่งจะมีโครงการใหม่ของสหรัฐฯ ที่จะเริ่มในปี พ.ศ. 2551–2553

ลูกเรือของเอ็ม109 จะประกอบด้วยหัวหน้า พลขับ พลปืนสามนายที่ต้องเตรียม บรรจุ และยิง และพลปืนอีกสองนายที่จะเป็นคนเล็งปืนใหญ่ พลปืนจะเล็งปืนไปทางซ้ายขวา โดยที่อีกคนจะเล็งขึ้นลง เอ็ม109เอ6 พาลาดินนั้นต้องการพลปืนเพียงหนึ่งนายและคนบรรจุกระสุนสองนาย

## รายละเอียดเฉพาะของเอ็ม109 ฮาวอิตเซอร์
***ประเทศผู้ผลิต** สหรัฐอเมริกา
***บทบาท** ปืนใหญ่อัตตาจร
***น้ำหนัก** 
***ความยาว** 9.1 เมตร
***ความกว้าง** 3.1 เมตร
***ความสูง** 3.3 เมตร
***ลูกเรือ** 8 นาย (ผู้บัญชาการปืน พลขับ พลปืนหกนาย)
***อัตราการยิง** 4 นัดต่อนาที
***ระยะยิงที่มีประสิทธิภาพ** 18,000-30,000 เมตร (กระสุนจรวด)
***อาวุธหลัก** ปืนใหญ่126 ฮาวอิตเซอร์ขนาด 155 ม.ม.
***อาวุธรอง** ปืนกลเอ็ม2 ขนาด 12.7 ม.ม.
***พิสย** 350 กิโลเมตร
***ความเร็ว** 56 กิโลเมตรต่อชั่วโมง

## แหล่งข้อมูลอื่น

* Gary's Combat Vehicle Reference Guide
* M109A7 155mm self-propelled tracked howitzer artillery vehicle (United States) on armyrecognition.com
* Fas.org
* Globalsecurity.org
* Israeli-weapons.com
* M109 Technical Manuals 

หมวดหมู่:ปืนใหญ่ฮาวอิตเซอร์อัตตาจรสหรัฐ
หมวดหมู่:ปืนใหญ่อัตตาจรสหรัฐ
รายชื่อนักวาดการ์ตูน

## รายชื่อนักวาดการ์ตูนญี่ปุ่น
* เค็นจิโร ฮะตะ
* เคน อาคามัตสึ
* แคลมป์
* โชทาโร่ อิชิโนะโมะริ
* โยชิฮิโร โตกาชิ
* ไทโตะ คุโบะ
* คิโยฮิโกะ อะสึมะ
* ซากุระ สึคุบะ
* ซึงุมิ โอบะ
* ทาเคชิ โอบาตะ
* ทาเคฮิโกะ อิโนอุเอะ
* ฟูจิโกะ ฟูจิโอะ
* มาซาชิ คิชิโมโตะ
* มาซาคาสึ คัตสึระ
* อาดาจิ มิซึรุ
* เลอิจิ มัตซึโมโตะ
* รูมิโกะ ทากาฮาชิ
* อากิระ โทริยามะ
* เอะอิจิโร โอะดะ
* ฮิโรมุ อาราคาวะ
* โคซูเอะ อามาโนะ
*นานาเอะ คุโระโนะ
*อัตสึชิ  โอคุโบะ
*โกโช อาโอยาม่า
*มิซูโตะ อควา
*อารินะ ทาเนมูระ
*จุง โมจิซูกิ

## รายชื่อนักวาดการ์ตูนไทย

* จุก เบี้ยวสกุล
* ปยุต เงากระจ่าง
* วิศุทธิ์ พรนิมิตร
* วนิดา นิรมร

## ดูเพิ่ม
* นักวาดการ์ตูน
* ศิลปินมังงะ
* รายนามนักวาดการ์ตูนไทย
ปริศนา

**ปริศนา** ()  คือปัญหาสำหรับท้าทายความเฉลียวฉลาด (ingenuity) ของมนุษย์ ปริศนามักจะถูกออกแบบมาเพื่อความบันเทิง แต่บางครั้งก็กลายเป็นปัญหาทางตรรกศาสตร์หรือคณิตศาสตร์อย่างจริงจัง สำหรับกรณีหลัง ผลสำเร็จของปริศนาอาจมีความสำคัญในการพิสูจน์และการวิจัยทางด้านคณิตศาสตร์

การหาผลสำเร็จของปริศนาบางอย่างอาจต้องใช้แบบแผน (pattern) และขั้นตอนที่เฉพาะเจาะจง บุคคลที่มีความสามารถในการเรียนรู้ได้เร็ว อาจสามารถไขปัญหาได้ดีกว่าบุคคลอื่น ปริศนาซึ่งมีพื้นฐานอยู่บนการเสาะหาและการค้นพบแนวทางในการแก้ปัญหา อาจแก้ได้รวดเร็วกว่าด้วยทักษะการอนุมานที่ดี

## ที่มาของคำ
ในพจนานุกรมภาษาอังกฤษ ฉบับออกซฟอร์ด ค.ศ. 1989 ได้ระบุไว้ว่า คำว่าปริศนาในภาษาอังกฤษ "puzzle" เริ่มมีใช้ตั้งแต่ปลายคริสต์ศตวรรษที่ 16 หมายถึงทำให้ยุ่งยากหรือทำให้ซับซ้อน ซึ่งอ้างอิงจากหนังสือ *The Voyage of Robert Dudley...to the West Indies, 1594-95, narrated by Capt. Wyatt, by himself, and by Abram Kendall, master.* (ตีพิมพ์ประมาณ ค.ศ. 1595) ในการวิจัยระบุว่าคำนี้เคยเป็นคำกริยามาก่อน แล้วจึงถ่ายทอดมาเป็นคำนามจนถึงปัจจุบัน

ส่วนคำว่า "ปริศนา" ในภาษาไทย พจนานุกรมฉบับราชบัณฑิตยสถานได้ให้ความหมายว่า สิ่งหรือถ้อยคำที่ผูกขึ้นเป็นเงื่อนงำเพื่อให้แก้ให้ทาย และมีที่มาจากคำในภาษาสันสกฤต "प्रश्न" *ปฺรศฺน*

## ประเภทของปริศนา
ปริศนานั้นมีจำนวนมากมายจนสามารถแบ่งให้เป็นหมวดหมู่ได้ ตัวอย่างเช่น เขาวงกตก็นับเป็นปริศนาการเดินทางชนิดหนึ่ง เป็นต้น

## ตัวอย่างปริศนาที่เป็นที่รู้จัก

[thumb|left|150px|[ลูกบาศก์ของรูบิค]]
[thumb|left|200px|[เกมจับผิด]]

* คำสลับอักษร (Anagram)
* Connect the dots
* ปริศนาอักษรไขว้ (Crossword)
* ปริศนาควีนแปดตัว (Eight queens puzzle)
* n-puzzle (a.k.a. Fifteen puzzle)
* Impossible Puzzle
* ปริศนาจิ๊กซอว์ (Jigsaw puzzle)
* Knight's Tour
* ปริศนาจัตุรัสล่องหน (Missing square puzzle)
* Nonograms (a.k.a. Gridders, Paint by numbers, etc.)
* Peg solitaire
* Puzz-3D

* ลูกบาศก์ของรูบิค (Rubik's Cube)
* Sangaku
* สะพานทั้งเจ็ดแห่งเมืองเคอนิชส์แบร์ค (Seven Bridges of Königsberg)
* Slitherlink
* ซูโดะกุ (Sudoku)
* โซโคะบัง (Sokoban)
* ลูกบาศก์โซมา (Soma cube)
* เกมจับผิด (Spot the difference)
* แทงแกรม (Tangram)
* Three cottage problem
* Three cups problem
* หอคอยแห่งฮานอย (Tower of Hanoi)
* Whodunit

## อ้างอิง

* *Creative Puzzles of the World*, 1980, Plenary Publications International
* *Denkspiele Der Welt*, München 1977,1981, Heinrich Hugendubel Verlag

## ดูเพิ่ม
* ปฏิทรรศน์ (paradox)
* เกม

## แหล่งข้อมูลอื่น
* The puzzle archive of the rec.puzzles newsgroup
* 


หมวดหมู่:การแก้ปัญหา
คณะพันธมิตรแห่งแหวน

**คณะพันธมิตรแห่งแหวน** () เป็นชื่อของกลุ่มบุคคลกลุ่มหนึ่งในเรื่อง เดอะลอร์ดออฟเดอะริงส์ งานประพันธ์ของ เจ. อาร์. อาร์. โทลคีน ปรากฏในเนื้อเรื่องครั้งแรกในภาคที่หนึ่ง คือตอน มหันตภัยแห่งแหวน คณะพันธมิตรแห่งแหวนประกอบด้วยสมาชิก 9 คน ซึ่งเป็นตัวแทนของเผ่าพันธุ์ต่าง ๆ อันเป็นอิสระชนแห่งมิดเดิลเอิร์ธ มีภารกิจเพื่อป้องกันคุ้มครองผู้ถือแหวน โฟรโด แบ๊กกิ้นส์ ในการเดินทางเพื่อนำแหวนเอก ไปทำลายที่ใจกลางอาณาจักรมอร์ดอร์ การเดินทางของพวกเขาเริ่มต้นในวันที่ 25 ธันวาคม ในปีที่ 3018 ของยุคที่สาม หลังจากการก่อตั้งคณะพันธมิตรแห่งแหวนในที่ประชุมของเอลรอนด์

## สมาชิกทั้งเก้า

* ตัวแทนเหล่าคนแคระ
** กิมลี
* ตัวแทนเหล่าเอลฟ์
** เลโกลัส
* ตัวแทนเหล่าฮอบบิท
** โฟรโด แบ๊กกิ้นส์
** เมอเรียด็อค แบรนดี้บั๊ก (เมอร์รี่)
** เปเรกริน ตุ๊ก (ปิ๊ปปิ้น)
** แซมไวส์ แกมจี (แซม)
* ตัวแทนเหล่ามนุษย์
** อารากอร์น
** โบโรเมียร์
* ไมอา/อิสทา
** แกนดัล์ฟ

หมวดหมู่:เดอะลอร์ดออฟเดอะริงส์
หมวดหมู่:ตัวละครในเดอะลอร์ดออฟเดอะริงส์
เสือโคร่งขาว

thumb
*ความหมายอื่น ดูที่: [[เสือขาว]]*
thumb|250px|เสือโคร่งขาวในสวนสัตว์ไทย
[thumb|250px|เสือโคร่งขาวชนิดย่อย เสือโคร่งเบงกอล ใน[สวนสัตว์สิงคโปร์]]
250px|thumb|เสือโคร่งขาวชนิดย่อย เสือโคร่งไซบีเรีย
**เสือโคร่งขาว** () เป็นลักษณะพิเศษประการหนึ่งของเสือโคร่ง ที่เป็นโดยมากในชนิดย่อยเสือโคร่งเบงกอล 

โดยมีรูปร่างลักษณะเหมือนกับเสือโคร่งเบงกอลทุกประการ เพียงแต่มีลักษณะเด่น คือ แต่มีขนพื้นสีขาวและลายสีน้ำตาลเข้ม ม่านตาสีฟ้า จมูกสีชมพูและสีขาวครีม ซึ่งเกิดจากการผิดปกติของยีน โดยมิใช่สัตว์เผือกโดยแท้จริง (albino) แต่เป็นอาการผิดปกติที่ผิวหนังมีจำนวนเม็ดสีน้อย ที่เรียกว่า "ภาวะด่าง" (leucism)

เสือโคร่งขาวเบงกอลตัวแรกที่มีประวัติบันทึกไว้ในธรรมชาติ พบที่ประเทศอินเดีย ในรอบ 100 ปี พบเพียง 12 ตัวเท่านั้น ปัจจุบันพบได้น้อยมากในธรรมชาติ และด้วยความโดดเด่นในสีผิวจึงนิยมแสดงไว้ตามสวนสัตว์ต่าง ๆ  มีการนำไปเพาะเลี้ยงในต่างประเทศ เช่น สหรัฐอเมริกา จนมีแพร่ขยายพันธุ์ออกลูกในที่เลี้ยง  ปัจจุบันมีเสือโคร่งขาวประมาณ 200 ตัว ส่วนใหญ่อยู่ตามสวนสัตว์ต่าง ๆ ทั่วโลก รวมทั้งในประเทศไทยด้วย

นอกจากนี้แล้ว เสือโคร่งขาวเบงกอลยังเป็นสัตว์เลี้ยงของบุคคลระดับมหาเศรษฐีด้วย เช่น ไมค์ ไทสัน อดีตแชมป์โลกมวยสากลในรุ่นเฮฟวี่เวทชาวอเมริกัน เป็นต้น

## เสือโคร่งขาวในเสือโคร่งชนิดอื่น
ไม่ปรากฏพบเสือโคร่งขาวในเสือโคร่งชนิดย่อยอื่น ๆ จะมีก็แต่เสือโคร่งไซบีเรีย ที่มีการแสดงในสวนสัตว์ต่าง ๆ เช่น ในประเทศจีน เป็นต้น 

## เสือโคร่งขาวในประเทศไทย
เสือโคร่งขาวเบงกอลในประเทศไทยเป็นสัตว์ป่านำเข้าจากสวนสัตว์ต่างประเทศ ซึ่งเสือขาวนี้จะจัดแสดงในสวนสัตว์ดุสิต, สวนสัตว์เชียงใหม่, สวนสัตว์เปิดเขาเขียว, สวนสัตว์สงขลา, สวนสัตว์ชัยภูมิสตาร์ไทเกอร์, เชียงใหม่ ไนท์ซาฟารี, สวนสัตว์เขาสวนกวาง, อุทยานหินล้านปีและฟาร์มจระเข้พัทยา, ฟาร์มจระเข้สมุทรปราการ, สวนสัตว์อุบลราชธานี, สวนสัตว์บึงฉวาก และ ไทเกอร์คิงดอม (คุ้มเสือ) ทั้งสาขาเชียงใหม่และภูเก็ต เป็นต้น 

## ดูเพิ่ม
*สิงโตขาว

## อ้างอิง

## แหล่งข้อมูลอื่น

ขาวเบงกอล
รายชื่อนายกรัฐมนตรีสหราชอาณาจักร

นี่เป็นรายนามของ **[[นายกรัฐมนตรีสหราชอาณาจักร|นายกรัฐมนตรีแห่งบริเตนใหญ่]]** ระหว่าง ค.ศ. 1721 ถึง ค.ศ. 1800 และ**[[นายกรัฐมนตรีสหราชอาณาจักร|นายกรัฐมนตรีแห่งสหราชอาณาจักร]]** ระหว่าง ค.ศ. 1801 ถึงปัจจุบัน

## ตั้งแต่ ค.ศ. 1721

## เชิงอรรถ
### หมายเหตุ

### อ้างอิง

## บรรณานุกรม
### สื่อสิ่งพิมพ์

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### ออนไลน์

* 
* 
* 
* 
* 
* 
*  
* 
* 
* 
*  
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 

สหราชอาณาจักร
หมวดหมู่:รายชื่อบุคคล
หมวดหมู่:นายกรัฐมนตรีสหราชอาณาจักร
หมวดหมู่:ผู้นำประเทศ
เกาะลมบก

**เกาะลมบก** () เป็นเกาะที่อยู่ทางตะวันออกของเกาะบาหลี คำว่า "ลมบก" ในภาษาชวาหมายถึงพริกขี้หนู ตั้งอยู่ในจังหวัดนูซาเติงการาตะวันตก ประเทศอินโดนีเซีย

## ภูมิประเทศ
เป็นทิวเขาและภูเขาไฟ 
## ประชากร
ส่วนใหญ่เป็นชาวซาซักมีภาษาเป็นของตนเองคือภาษาซาซักที่ใกล้เคียงกับภาษาชวาและภาษาบาหลี วัฒนธรรมหลายอย่างของชาวซาซักก็ใกล้เคียงกับวัฒนธรรมของชวาและบาหลี ชาวซาซักแบ่งตามศาสนาได้ 2 กลุ่มคือ 
# เวอตูลิมา นับถือศาสนาอิสลามนิกายซุนนี แบบเดียวกับชาวอินโดนีเซียโดยทั่วไป
# เวอตูเตอลู นับถือศาสนาอิสลามควบคู่กับวัฒนธรรมดั้งเดิม

* นอกจากนี้ ยังมีชาวซาซักอีกกลุ่มหนึ่งที่นับถือพุทธ-ผี ควบคู่กัน มีอยู่ประมาณ 8,000 คน

## ประวัติศาสตร์
เดิมเกาะลมบกเป็นอาณาจักรอิสระประกอบด้วยอาณาจักรเล็กๆหลายแห่ง โดยอาณาจักรที่สำคัญที่สุดคืออาณาจักรเซอลาปารัง ที่นับถือศาสนาฮินดู ต่อมาชวาตะวันออกได้ยกทัพมาตีและรวมลมบกเข้ากับอาณาจักรมัชปาหิต โดยลมบกรับอิทธิพลจากชวาทั้งศาสนาฮินดูและศาสนาอิสลาม

ต่อมาชาวบาหลีในสมัยอาณาจักรคารังกาเซ็มเข้ามาปกครองลมบกจนถึง พ.ศ. 2437 ในปีนี้เอง ลมบกร่วมมือกับเนเธอร์แลนด์ก่อกบฏต่อบาหลี ซึ่งทำให้บาหลีเป็นฝ่ายพ่ายแพ้ อย่างไรก็ตามเมื่อเนเธอร์แลนด์ชนะได้เข้ามาปกครองลมบกในฐานะอาณานิคมทันที จนญี่ปุ่นยกพลขึ้นบกเมื่อพ.ศ. 2485 เนเธอร์แลนด์เคลื่อนพลกลับมาอีกครั้งเมื่อสงครามสงบในพ.ศ. 2488 แต่เกิดการต่อต้านจากชาวพื้นเมืองโดยทั่วไป เมื่ออินโดนีเซียได้รับเอกราช ลมบกจึงเป็นส่วนหนึ่งของอินโดนีเซีย

ลมบก
หมวดหมู่:จังหวัดนูซาเติงการาตะวันตก
หมวดหมู่:หมู่เกาะซุนดาน้อย
คาวาซากิ (จังหวัดคานางาวะ)

**คาวาซากิ** () เป็นนครที่อยู่ในจังหวัดคานางาวะ ประเทศญี่ปุ่น เป็นนครที่มีประชากรมากที่สุดอันดับที่ 9 ของประเทศ (เมื่อนับรวมโตเกียว) และเป็นส่วนหนึ่งของเขตอภิมหานครโตเกียวและเขตอุตสาหกรรมเคฮิง

ในวันที่ 1 ตุลาคม ค.ศ. 2017 คาวาซากิมีประชากรประมาณ 1,503,690 คน 716,470 ครัวเรือน มีความหนาแน่น 10,000 คนต่อตารางกิโลเมตร คาวาซากิเป็นเพียงเมืองเดียวในประเทศญี่ปุ่นที่ไม่ใช่เมืองหลวงของจังหวัดที่มีผู้อยู่อาศัยมากกว่า 1 ล้านคน มีพื้นที่ทั้งหมด 142.70 ตารางกิโลเมตร

นครคาวาซากิได้รับการสถาปนาขึ้นเมื่อวันที่ 1 กรกฎาคม ค.ศ. 1924 และได้รับการยกฐานะเป็นนครใหญ่ที่รัฐกำหนด เมื่อวันที่ 1 เมษายน ค.ศ. 1972

## ภูมิศาสตร์
thumb|ท่าเรือคาวาซากิ ซึ่งมีพื้นที่เชื่อมต่อกับท่าเรือใกล้เคียงของโยโกฮาม่าทางตะวันตกเฉียงใต้และของโตเกียวทางตะวันออกเฉียงเหนือ (ค.ศ. 2007)
thumb|ใจกลางนครคาวาซากิ

### ตำแหน่งที่ตั้ง
คาวาซากิตั้งอยู่ทางฝั่งขวาของแม่น้ำทามะซึ่งไหลลงสู่อ่าวโตเกียวที่บริเวณนี้ เมืองนี้มีรูปร่างเป็นแนวยาวแทรกกลางระหว่างโตเกียวที่อยู่ทางตะวันออกเฉียงเหนือ และโยโกฮามะที่อยู่ทางตะวันตกเฉียงใต้ คาวาซากิเชื่อมทั้งสองเมืองใหญ่นี้เข้าด้วยกัน และเป็นส่วนหนึ่งของเขตอภิมหานครโตเกียว พื้นที่เมืองที่ใหญ่ที่สุดและหนาแน่นที่สุดในโลก

พื้นที่ด้านตะวันออกตามแนวชายฝั่งของอ่าวโตเกียวเป็นเขตอุตสาหกรรมที่มีประชากรหนาแน่น ซึ่งเป็นส่วนหนึ่งของเขตอุตสาหกรรมเคฮิง ส่วนพื้นที่ด้านตะวันตกบริเวณเนินเขาทามะ ประกอบไปด้วยเขตที่อยู่อาศัยที่เดินทางไปมาระหว่างโตเกียวและโยโกฮามะ

### เขต
คาวาซากิแบ่งเขตการปกครองออกเป็น 7 เขต (*คุ*) ได้แก่

### อาณาเขตติดต่อ
ทางทิศตะวันออกเฉียงเหนือ คาวาซากิติดต่อกับเขตพิเศษของโตเกียว ได้แก่ (เริ่มจากทางอ่าวโตเกียว) เขตโอตะ และเขตเซตางายะ ทางทิศตะวันตกเฉียงเหนือติดต่อกับนคร (*ชิ*) ต่าง ๆ ของมหานครโตเกียว ได้แก่ โคมาเอะ โชฟุ มาจิดะ อินางิ และทามะ ส่วนทางทิศตะวันตกเฉียงใต้ติดต่อกับเขตต่าง ๆ ของโยโกฮามะ ได้แก่ เขตสึรูมิ เขตโคโฮกุ เขตสึซูกิ และเขตอาโอบะ หลังจากที่ทางด่วนข้ามอ่าวโตเกียวแล้วเสร็จเมื่อเดือนธันวาคม ค.ศ. 1997 คาวาซากิก็สามารถเชื่อมต่อกับคิซาราซุ ซึ่งตั้งอยู่ฝั่งตรงข้ามของอ่าวโตเกียว อยู่ในจังหวัดชิบะ

## ความสัมพันธ์กับเมืองอื่น
### เมืองแฝด
นครคาวาซากิสถาปนาความสัมพันธ์เมืองแฝดกับเมืองอื่น ๆ ทั้งในและนอกประเทศญี่ปุ่นดังนี้
#### ในประเทศ
*  เมืองนากาชิเบ็ตสึ จังหวัดฮกไกโด ตั้งแต่ 9 กรกฎาคม พ.ศ. 2535
*  เมืองฟูจิมิ จังหวัดนางาโนะ ตั้งแต่ 22 เมษายน พ.ศ. 2536
*  นครนาฮะ จังหวัดโอกินาวะ ตั้งแต่ 20 พฤษภาคม พ.ศ. 2539
#### นอกประเทศ
*  รีเยกา สาธารณรัฐโครเอเชีย ตั้งแต่ 23 มิถุนายน พ.ศ. 2520
*  บอลทิมอร์ รัฐแมริแลนด์ สหรัฐอเมริกา ตั้งแต่ 14 มิถุนายน พ.ศ. 2522
*  เฉิ่นหยาง สาธารณรัฐประชาชนจีน ตั้งแต่ 18 สิงหาคม พ.ศ. 2524
*  วูลลองกอง รัฐนิวเซาท์เวลส์ เครือรัฐออสเตรเลีย ตั้งแต่ 18 พฤษภาคม พ.ศ. 2531
*  เชฟฟีลด์ สหราชอาณาจักร ตั้งแต่ 30 กรกฎาคม พ.ศ. 2533
*  ซาลซ์บูร์ก สาธารณรัฐออสเตรีย ตั้งแต่ 17 เมษายน พ.ศ. 2535
*  ลือเบ็ค สหพันธ์สาธารณรัฐเยอรมนี ตั้งแต่ 12 พฤษภาคม พ.ศ. 2535
*  พูช็อน จังหวัดคย็องกี สาธารณรัฐเกาหลี ตั้งแต่ 21 ตุลาคม พ.ศ. 2539
### เมืองท่าพันธมิตร
*  ดานัง สาธารณรัฐสังคมนิยมเวียดนาม ตั้งแต่ 24 มกราคม พ.ศ. 2537

## อ้างอิง

## แหล่งข้อมูลอื่น

* เว็บไซต์ทางการ  
* เว็บไซต์ทางการ 


หมวดหมู่:นครในจังหวัดคานางาวะ
หมวดหมู่:นครที่ตั้งขึ้นโดยข้อบัญญัติรัฐบาล
เขตชินจูกุ

**เขตชินจูกุ** () เป็น 1 ใน 23 เขตพิเศษของมหานครโตเกียว ประเทศญี่ปุ่น เขตชินจูกุเป็นหนึ่งในเขตธุรกิจของมหานครโตเกียว สถานีรถไฟชินจูกุเป็นสถานีรถไฟที่มีผู้ใช้บริการต่อวันมากที่สุดในโลก และมีอาคารสำนักงานบริหารมหานครโตเกียวตั้งอยู่ พื้นที่รอบชินจูกุเป็นอีกสถานที่หนึ่งที่วัยรุ่นและนักท่องเที่ยวนิยมมาเที่ยวเป็นย่านที่มีแสงสีของโตเกียว และเป็นสถานที่ที่มีของขายมากมาย เช่น เสื้อผ้า รองเท้า เครื่องประดับ และร้านอาหารจำนวนมาก

## สมุดภาพ

ไฟล์:Skyscrapers of Shinjuku 2 23 November 2003.jpg
ไฟล์:US Air Force photo 170903-F-PM645-1558 An aerial view of Shinjuku’s skyscraper district from a UH-1N Iroquois.jpg
ไฟล์:Nightlife in Kabuki-chō 20241020 (II).jpg
ไฟล์:Sunset over Shinjuku.jpg


## อ้างอิง

* Shinjuku Ward Office, History of Shinjuku 
* Hiroo Ichikawa "Reconstructing Tokyo: The Attempt to Transform a Metropolis" in C. Hein, J.M. Diefendorf, and I. Yorifusa (Eds.) (2003). *Building Urban Japan after 1945.* New York: Palgrave.

## แหล่งข้อมูลอื่น

* เว็บไซต์อย่างเป็นทางการ 
* เว็บไซต์อย่างเป็นทางการ  
*  
* ชินจูกุ  สถาปัตยกรรมและแผนที่


ชินจูกุ
เกาะชิโกกุ

**ชิโกกุ** () เป็นเกาะที่เล็กที่สุดในบรรดาสี่เกาะหลักของญี่ปุ่น มีพื้นที่ 18,783 ตารางกิโลเมตร ถูกล้อมรอบ 3 ด้านด้วยเกาะฮนชูและเกาะคีวชู ตอนกลางของเกาะมีภูเขาสูงกว่าระดับน้ำทะเล 1,000-2,000 เมตร มีประชากรประมาณ 4.2 ล้านคนอาศัยอยู่กระจายตามที่ลุ่มชายฝั่งทะเล หากเทียบกับอีก 3 เกาะหลักของญี่ปุ่นแล้ว ชิโกกุมีความเงียบสงบและยังคงบรรยากาศแบบธรรมชาติไว้ได้ โดยที่ไม่ถูกกลืนโดยวัฒนธรรมสมัยใหม่ ชิโกกุถูกแบ่งออกเป็นตอนเหนือและตอนใต้โดยภูเขาสูงชัน ทางเหนือมีปริมาณน้ำฝนน้อยและมีเมืองอุตสาหกรรมอยู่ตลอดแนว ส่วนทางใต้ด้านมหาสมุทรแปซิฟิกนั้นจะเป็นป่ารก อากาศจะอบอุ่น ปริมาณน้ำฝนมีมาก อากาศบนเกาะจะอบอุ่นสบายในช่วงต้นฤดูใบไม้ผลิ และช่วงเริ่มฤดูใบไม้ร่วง นอกจากอุตสาหกรรมผลิตเหล็กและเคมีแล้ว การประมงกับการเกษตรกรรมแบบเร่งผลผลิตทำกันอย่างแพร่หลาย บนที่ราบของเมืองโคจิชายฝั่งทะเลแปซิฟิก มีการมีการทำไร่ผลไม้ และการปลูกผักในเรือนกระจก เกาะชิโกกุถูกเชื่อมต่อกับเกาะฮนชูด้วยสะพานเซโตโอฮาชิ ซึ่งเป็นสะพานหกสาย ใช้เกาะเล็ก ๆ 5 แห่งเป็นจุดเชื่อมต่อ ด้วยความยาวถึง 12.3 กิโลเมตร ทำให้สะพานแห่งนี้ เป็นหนึ่งในสะพานสองชั้นที่มีความยาวมากกว่าสะพานแห่งอื่น ๆ ในโลกเกาะ

## ลักษณะภูมิประเทศ
เกาะชิโกกุถูกแบ่งออกเป็นตอนเหนือและตอนใต้โดยภูเขาสูงชัน สิ่งสำคัญอีกอย่างในเกาะชิโกกุก็คือ ตัวเกาะจะเชื่อมต่อกับเกาะฮนชูด้วยสะพานเซโตโอฮาชิ (Seto-Ohashi Bridge)  ซึ่งเป็นสะพานหกสาย ใช้เกาะเล็ก ๆ 5 แห่งเป็นจุดเชื่อมต่อ ด้วยความยาวถึง 12.3 กิโลเมตร

ชิโกกุประกอบไปด้วย 4 จังหวัด ได้แก่
* จังหวัดโทกูชิมะ 
* จังหวัดคางาวะ 
* จังหวัดเอฮิเมะ 
* จังหวัดโคจิ

## อ้างอิง

* A Country Study: Japan Library of Congress Call Number DS806 .J223 1992


ชิโกกุ
ชิโกกุ
ชิโกกุ
อเมริกันมิวสิกอะวอดส์

**อเมริกันมิวสิกอะวอร์ด** (American Music Awards) เป็นงานแจกรางวัลทางด้านดนตรีประจำปี เป็นหนึ่งใน 4 รายการใหญ่ที่แจกรางวัล (รายการอื่นคือ บิลบอร์ด มิวสิก อวอร์ดส,รางวัลแกรมมี และ ร็อกแอนด์โรลฮอลอ็อฟเฟมอินดักชันเซเรโมนี)
อเมริกันมิวสิกอะวอร์ด สร้างโดย ดิค คลาร์คในปี ค.ศ. 1973 เพื่อแข่งขันกับรางวัลแกรมมี ขณะที่รางวัลแกรมมีการคัดสรรรางวัลขึ้นอยู่กับการออกคะแนนเสียงของสมาชิกที่อยู่ในแวดวงบันเทิง แต่อเมริกันมิวสิกอะวอร์ด ได้ทำแบบสำรวจโดยผู้บริโภคทางด้านดนตรี มีลักษณะของยอดความนิยมมากกว่า

ศิลปินเดี่ยวที่ได้รางวัลมากที่สุดคือ เทย์เลอร์ สวิฟต์  40 รางวัล  รองลงมาคือ ไมเคิล แจ็คสันได้รับรางวัล 26 รางวัล ส่วนศิลปินกลุ่มคือ อลาบามา ได้รับ 19 รางวัล

ส่วนผลงานที่ได้รับรางวัลมากที่สุดในปีเดียวคือ ไมเคิล แจ็คสัน ในปี 1983 กับผลงานชุด Thriller และ วิทนีย์ ฮูสตัน ในปี 1993 ผลงานชุด The Bodyguard

## แหล่งข้อมูลอื่น
* เว็บไซต์อย่างเป็นทางการ

หมวดหมู่:รางวัลดนตรี
ตินตินอินไทยแลนด์

thumb|ภาพหน้าปกหนังสือ
**ตินตินอินไทยแลนด์** (, ) เป็นการ์ตูนใต้ดินล้อเลียนเรื่อง การผจญภัยของตินติน เขียนเมื่อ พ.ศ. 2542 เป็นประเภท ตลก ล้อเลียน และผจญภัย โดยใช้ตัวละครจากเรื่องตินติน การ์ตูนเรื่องนี้ตีพิมพ์และวาดภาพในประเทศไทย และมีการลักลอบนำไปจำหน่ายอย่างผิดกฎหมายในอังกฤษ ฝรั่งเศส และเบลเยียม และมีให้ดาวน์โหลดฟรีในรูปแบบ pdf

ในประเทศเบลเยียม มูลนิธิแอร์เช (Hergé Foundation) ซึ่งเป็นผู้ดูแลลิขสิทธิ์ผลงานของ Georges Prosper Remi ผู้เขียนตินติน ได้แจ้งเบาะแสให้เจ้าหน้าที่ตำรวจเข้าจับกุมผู้ลักลอบจำหน่ายการ์ตูนเรื่องนี้

## เนื้อเรื่อง
ตินติน กับ สโนวีสุนัขคู่ใจ พร้อมด้วย กัปตันแฮ็ดด็อค และ ศาสตราจารย์คัลคูลัส เดินทางไปเที่ยวประเทศไทยในวันหยุดพักผ่อน และไปเที่ยวตามสถานที่ต่างๆ ที่ชาวต่างชาตินิยมไปกัน ไม่ว่าจะเป็น บาร์อะโกโก้ ในพัฒนพงษ์ หรืออาบอบนวดในเชียงใหม่ และไปเที่ยวชมธรรมชาติ และวัดวาอาราม ในเชียงราย

## อ้างอิง

* Lewd Tintin shocks Belgium - BBC

หมวดหมู่:ตินติน
หมวดหมู่:หนังสือการ์ตูนที่มีฉากในประเทศไทย
หมวดหมู่:หนังสือการ์ตูนที่มีฉากในกรุงเทพมหานคร
ชาร์มเบรซเลต

**ชาร์มเบรซเลต** () เป็นสตูดิโออัลบั้มที่ 8 และเป็นอัลบั้มที่ 12 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 2 ธันวาคม ค.ศ. 2002 โดยสังกัดไอแลนด์ เรคคอร์ดส เป็นอัลบั้มแรกกับสังกัดนี้

"Through the Rain" ซิงเกิ้ลแรกขึ้นชาร์ทบิลบอร์ดสูงสุดอันดับที่ 81 ในอเมริกา แต่ในแคนาดาและสหราชอาณาจักรสามารถขึ้นชาร์ทได้ในระดับท็อปเท็น
ส่วนอันดับอัลบั้มในอเมริกาเปิดตัวที่อันดับที่ 3 ด้วยยอดขาย 241,200 ชุดในสัปดาห์แรก และสามารถอยู่ในชาร์ทได้นาน 23 สัปดาห์ ทางด้านตัวเลขยอดขายรวม (ณ ปี 2005) มียอดขายในอเมริกา 1.1 ล้าน และ 3 ล้านชุดทั่วโลก

อัลบั้มชุดนี้เธอได้มีโอกาสทัวร์รอบโลกภายใต้ชื่อ The Charmbracelet World Tour รวมถึงได้มาทัวร์ในประเทศไทยด้วย

## ชื่อเพลงในอัลบั้ม
### เวอร์ชัน อเมริกา
* "Through the Rain" – 4:48 
* "Boy (I Need You)" featuring Cam'ron – 5:14 
* "The One" – 4:08 
* "Yours" – 5:06 
* "You Got Me" featuring Jay-Z and Freeway – 4:22 
* "I Only Wanted" – 3:38 
* "Clown" – 3:17 
* "My Saving Grace" – 4:09 
* "You Had Your Chance" – 4:22 
* "Lullaby" – 4:56 
* "Irresistible" featuring Westside Connection – 5:04 
* "Subtle Invitation" – 4:27 
* "Bringin' on the Heartbreak" – 4:34 Originally by Def Leppard 
* "Sunflowers for Alfred Roy" – 2:59 
* "Through the Rain" (remix) featuring Kelly Price and Joe – 3:34 
### เวอร์ชัน ญี่ปุ่น
* 16. "Miss You" featuring Jadakiss – 5:09 
## ทัวร์เอดิชั่น CD-ROM & AVCD bonus tracks
* 1. "There Goes My Heart" – 4:11 
* 2. "I Know What You Want" with Busta Rhymes featuring the Flipmode Squad – 4:44 
* 3. "Got a Thing 4 You" with Da Brat featuring Mariah Carey and Elephant Man – 5:02 
* 4. "The One" (So So Def remix) featuring Jermaine Dupri and Bone Crusher – 4:38 
* 5. "Through the Rain" (video) 
* 6. "Boy (I Need You)" (video)

## อันดับและยอดขายอัลบั้ม

1 ยอดขายรวมถึงยอดขายในซาวนด์สแกน

## อ้างอิง

ช
ช
ร.น.

**ร.น.** ย่อมาจาก **ราชนาวี**  เป็นคำลงท้าย ใช้ประกอบชื่อ และยศทหารสัญญาบัตร สังกัดกองทัพเรือไทย ที่มียศตั้งแต่ เรือตรี ขึ้นไป (เว้นแต่การเขียนในราชการภายในกองทัพเรือ) เพื่อให้แตกต่าง และไม่ให้สับสนกับยศทหารสังกัดกองทัพอากาศไทย

การใช้งาน ให้ใช้ ร.น. ต่อท้ายนามสกุลเมื่อใช้ยศเป็นคำย่อไปภายนอกกองทัพเรือ แต่เป็นภายในหน่วยสังกัดกระทรวงกลาโหม เช่น นาวาตรี หม่อมหลวง ประพันธ์ สนิทวงศ์ ใช้คำย่อว่า   น.ต. ม.ล.ประพันธ์ สนิทวงศ์ ร.น. เปรียบเทียบกับ  นาวาอากาศตรี ประสงค์ สุ่นศิริ หรือ น.ต.ประสงค์ สุ่นศิริ

แต่ในกรณีที่ใช้ภายในกองทัพเรือ แม้จะใช้ยศเป็นคำย่อ ก็ไม่ต้องลงท้าย ร.น. อนึ่ง ในกรณีใช้ในราชการภายนอกกระทรวงกลาโหม ต้องเขียนยศเป็นคำเต็มเสมอ และในกรณีที่เขียนยศเป็นคำเต็มทุกกรณีไม่ต้องลงท้าย ร.น.

ตัวอย่างการใช้
ใช้ภายในกองทัพเรือ น.ต.ม.ล.ประพันธ์ สนิทวงศ์, พล.ร.อ.ประชุม เครือวัลย์
ใช้ภายนอกกองทัพเรือ แต่เป็นภายในกระทรวงกลาโหม น.ต.ม.ล.ประพันธ์ สนิทวงศ์ ร.น., พล.ร.อ.ประชุม เครือวัลย์ ร.น.
ใช้ภายนอกกระทรวงกลาโหม นาวาตรี หม่อมหลวง ประพันธ์ สนิทวงศ์, พลเรือเอก ประชุม เครือวัลย์

## ดูเพิ่ม
* ยศทหารไทย-ตำรวจไทย

หมวดหมู่:ยศทหาร
พ่อมด (มิดเดิลเอิร์ธ)

ในโลกแห่งจินตนาการของ เจ. อาร์. อาร์. โทลคีน **พ่อมด** (Wizard) แห่งมิดเดิลเอิร์ธ เป็นชื่อเรียกกลุ่มของชายชราที่มีพลังอำนาจทางจิต คำว่า 'พ่อมด' แปลมาจากความหมายดั้งเดิมของคำว่า **อิสทาร์** (Istar) ซึ่งเป็นภาษาเควนยา หมายถึง ผู้มีความรอบรู้ ผู้มีภูมิปัญญา รูปพหูพจน์ของอิสทาร์ คือ *อิสทาริ (Istari) * ส่วนในภาษาซินดารินจะเรียกว่า *อิธรอน (Ithron) * รูปพหูพจน์ว่า *อิธริน (Ithryn) *

## ประวัติ

อันที่จริงแล้ว เหล่าพ่อมดนี้เป็นเทพไมอาร์ ซึ่งเป็นดวงจิตไอนัวร์ ชั้นรองลงมาจากเทพวาลาร์ ปวงเทพส่งเหล่าอิสทาริมายังมิดเดิลเอิร์ธ เพื่อให้ช่วยเหลือมนุษย์และสรรพสัตว์ต่าง ๆ ให้รอดพ้นจากเงื้อมเงาอันชั่วร้ายของเซารอน โดยให้จำแลงร่างมาอยู่ในร่างของมนุษย์ผู้ชรา เทพไมอาร์ที่ได้รับคัดเลือกให้เป็นอิสทาริ ประกอบด้วย

:* **[[คูรูโม]] (Curumo) ** ชื่อของเขามีความหมายว่า "ผู้เปี่ยมทักษะ" เมื่ออยู่บนมิดเดิลเอิร์ธ ผู้คนเรียกเขาว่า "ซารูมาน" และ "คูรูเนียร์" พ่อมดขาว
:* **[[โอโลริน]] (Olorin) ** ชื่อของเขามีความหมายว่า "ผู้มีฝัน" เมื่ออยู่บนมิดเดิลเอิร์ธ ผู้คนเรียกเขาว่า "แกนดัล์ฟ" และ "มิธรันเดียร์" พ่อมดเทา
:* **[[ไอเวนดิล]] (Aiwendil) ** ชื่อของเขามีความหมายว่า "ผู้รักในวิหค" เป็นที่รู้จักบนมิดเดิลเอิร์ธในชื่อ "ราดากัสต์" หรือพ่อมดสีน้ำตาล
:* **อลาทาร์ (Alatar) ** พ่อมดสีน้ำเงิน ซึ่งเดินทางไปยังดินแดนตะวันออกของมิดเดิลเอิร์ธ และไม่มีบทบาทในเรื่อง เดอะลอร์ดออฟเดอะริงส์
:* **พัลลันโด (Pallando) ** พ่อมดสีน้ำเงิน ซึ่งเดินทางไปยังดินแดนตะวันออกของมิดเดิลเอิร์ธ และไม่มีบทบาทในเรื่อง เดอะลอร์ดออฟเดอะริงส์

เหล่าพ่อมดเดินทางมาถึงมิดเดิลเอิร์ธในราวปีที่ 1000 ของยุคที่สาม ในช่วงที่ป่าใหญ่กรีนวู้ดตกอยู่ในเงามืด และเปลี่ยนชื่อใหม่เป็นป่าเมิร์ควู้ด พวกเขามีสีประจำตัวซึ่งเชื่อว่าสืบเนื่องมาจากเสื้อคลุมของพวกเขานั่นเอง และผู้สวมอาภรณ์ขาว ดูเหมือนจะได้รับมอบหมายให้เป็นหัวหน้ากลุ่ม ในช่วงแรก ๆ ซารูมานจึงมีบทบาทสูงมาก ภายหลังแกนดัล์ฟได้กลายเป็นพ่อมดขาวแทนที่ และขับไล่ซารูมานออกจากคณะของอิสทาริ

การที่เหล่าพ่อมดจำแลงร่างมาเป็นชายชรา ก็เพื่อให้เป็นไปตามประสงค์ของปวงเทพ คือให้พวกเขามาทำหน้าที่ "เกลี้ยกล่อม" และ "สร้างความกล้าหาญ" ให้มนุษย์รู้จักการต่อสู้เพื่อสิทธิของตนเอง แต่จะไม่ชักนำให้เหล่ามนุษย์ดำเนินการใด ๆ โดยการใช้อำนาจหรือข่มขู่บังคับ ทั้งนี้เพราะพวกเขาเคยมีประสบการณ์มาแล้วในการชักนำให้เหล่าเอลฟ์ อพยพจากถิ่นกำเนิดของตนเดินทางไปยังแดนอมตะ แล้วเหล่าเทพก็ต่อสู้กับเจ้าแห่งความมืดเพื่อพวกเขา แต่การณ์ต่อมาพิสูจน์ว่าสิ่งที่ปวงเทพทำลงไปไม่ใช่สิ่งที่ถูกต้อง เพราะเกิดสงครามขึ้นอีกมากมายหลังจากนั้น โดยเฉพาะสงครามระหว่างเอลฟ์ด้วยกันเอง ด้วยเหตุนี้เหล่าเทพจึงไม่ประสงค์จะเข้าไปรบกวนชะตาของเหล่ามนุษย์ด้วยการกระทำตามใจของตน จะทำเพียงให้ความช่วยเหลือแก่พวกเขาให้สามารถเลือกชะตาชีวิตของตนได้เองเท่านั้น ซารูมานไม่สามารถปฏิบัติหน้าที่ตามที่ได้รับมอบหมายได้สำเร็จ เพราะเขากลับประสงค์จะตั้งตัวเป็นใหญ่ขึ้นต่อต้านอำนาจของเซารอนเสียเอง แต่แกนดัล์ฟยังคงซื่อสัตย์ต่อหน้าที่ของตนได้แม้จนวาระสุดท้าย

เรื่องราวของเหล่าพ่อมดมีปรากฏละเอียดเป็นบทความเรื่องหนึ่งใน Unfinished Tales โดยที่เริ่มแรก โทลคีนตั้งใจจะให้เป็นส่วนหนึ่งของภาคผนวกในเดอะลอร์ดออฟเดอะริงส์ แต่เขาเขียนไม่เสร็จได้ทันเวลา อย่างไรก็ดี เรื่องของเหล่าพ่อมดยังมีบรรยายอยู่มากในตอนท้ายของหนังสือ ซิลมาริลลิออน

หมวดหมู่:พ่อมด (มิดเดิลเอิร์ธ)
หมวดหมู่:ไมอาร์
หมวดหมู่:สิ่งมีชีวิตในตำนานของโทลคีน
หมวดหมู่:ตัวละครกลุ่มห้า
ตรีมูรติ

**ตรีมูรติ** (; ) เป็นเทพเจ้า 3 พระองค์สูงสุดในศาสนาฮินดู และมีตรีเทวีเป็นเทพีสามองค์ผู้เป็นชายาของตรีมูรติและเป็นศักติหรือพลังอำนาจของมหาเทพทั้ง3ด้วย

คำว่า **ตรีมูรติ** มาจากภาษาสันสกฤต **ตรี** หมายถึง สาม มูรติ หมายถึง รูปแบบ **ตรีมูรติ** หมายถึง รูปแบบทั้งสามหรือรูปแบบของพระผู้เป็นเจ้าทั้งสามพระองค์ อันประกอบไปด้วย พระพรหม พระวิษณุ พระศิวะ เป็นหลักสำคัญในศาสนาฮินดู หากมองตามหลักปรัชญาสามารถหมายถึง พระผู้สร้าง พระผู้รักษา และพระผู้ทำลาย หรือสามารถเปรียบได้กับหลักธรรมที่ว่า เกิดขึ้น ตั้งอยู่ และ ดับไป

## ความเชื่อในประเทศไทย
[thumb|ศาลพระตรีมูรติที่[เอ็มไพร์ทาวเวอร์ กรุงเทพมหานคร ซึ่งเป็นเทวรูปศิลปะเขมร]]
พระตรีมูรติในประเทศไทยในยุคปัจจุบัน เชื่อมโยงไปครั้งสมัยสงครามโลกครั้งที่สอง พระตรีมูรติเป็นเทพผู้อารักขาวังเพ็ชรบูรณ์ ของสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราชัย พระราชโอรสพระองค์ที่ 72 ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 ในปัจจุบันคือ สถานที่ตั้งของห้างสรรพสินค้า เซ็นทรัลเวิลด์ ถนนราชดำริ ซึ่งในช่วงสงครามโลกครั้งที่ 2 ได้มีการทิ้งระเบิดในเขตกรุงเทพมหานคร และบริเวณที่ตั้งวังเพ็ชรบูรณ์ก็เป็นหนึ่งในสถานที่ซึ่งถูกถล่มด้วยระเบิด มีเรื่องเล่าว่าแม้สถานที่ของวังฯ จะโดนระเบิดทิ้งลงมา แต่ระเบิดกลับไม่ทำงานหรือด้านไม่สามารถสร้างความเสียหายแก่วังเพ็ชรบูรณ์ได้ สร้างความแปลกใจให้แก่ผู้คนเป็นจำนวนมาก

### ความเข้าใจผิด
ชาวไทยบางกลุ่มเชื่อว่าพระตรีมูรติเป็นเทพเจ้าแห่งความรัก สามารถดลบันดาลให้ คู่รักชาย-หญิง สมหวังในความรักนั้น ไม่มีหลักฐานปรากฏชัดว่าเป็นเพราะเหตุใด แต่เป็นธรรมเนียมที่นิยมปฏิบัติ ทุกคืนในวันพฤหัสบดี เวลาประมาณ 21.30 น. บรรดาผู้ที่อยากสมหวังในความรักจะมาอธิษฐาน เพื่อให้ตนเองได้รับความสมหวังในความรักที่ปรารถนา ด้วยความเชื่อที่ว่า เวลา 21.30 น. ของวันนั้นมหาเทพจะเสด็จลงมาจากสวรรค์เพื่อรับคำอธิษฐาน

ในปัจจุบัน พบว่าในสังคมไทยพระตรีมูรติได้รับความนับถือในฐานะเป็นเทพเจ้าแห่งความรัก และส่วนมากยังมีความเข้าใจคลาดเคลื่อนเกี่ยวกับศาลพระสทาศิวะหน้าเซ็นทรัลเวิลด์ไม่ใช่พระตรีมูรติ ไม่ให้โชคเรื่องความรัก แถมยังมีประวัติแปล๊กแปลก ซึ่งตั้งอยู่บริเวณ สี่แยกราชประสงค์ ที่บริเวณลานหน้าห้างสรรพสินค้าเซ็นทรัลเวิลด์ โดยส่วนมากยังมีความเข้าใจว่าเป็นพระตรีมูรติ ในอดีตเคยมีการนำพระตรีมูรติมาประดิษฐานที่วังเพชรบูรณ์ก่อนจะถูกแทนที่ด้วยพระสทาศิวะจนถึงปัจจุบัน  ซึ่งเป็นเทพเจ้าผู้ขจัดโรคร้าย ผู้สร้าง ผู้บวงสรวง พระสทาศิวะมีอำนาจบันดาลดั่งใจนึกใจหวัง สามารถขอพรได้ทุกสิ่งอย่าง นอกจากนี้พระศิวะยังถือว่าเป็นเจ้าแห่งผี หรือปีศาจอีกด้วย

## อ้างอิง

## ข้อมูล
* 
* 
* 
* 
* 

## แหล่งข้อมูลอื่น
* 


หมวดหมู่:เทวดาในศาสนาฮินดู
หมวดหมู่:พระนามของพระเจ้าในศาสนาฮินดู
เรือนเครื่องผูก

**เรือนเครื่องผูก** คือประเภทหนึ่งของเรือนที่อยู่อาศัยของคนไทย ที่เรียกว่า เรือนไทย คู่กันกับ เรือนเครื่องสับ
* ในภาคเหนือจะเรียกว่าเรือนไม้บั่ว ซึ่งหมายถึงไม้ไผ่

## ลักษณะของเรือนเครื่องผูก
* เป็นเรือนที่ก่อสร้างแบบง่าย ๆ ในลักษณะอาคารชั่วคราว หรือกึ่งถาวร
* วัสดุที่ใช้มักจะเป็นไม้ไผ่ การผูกรัดส่วนต่าง ๆ ของอาคารเข้าด้วยกันจะใช้ตอกและหวาย
* หลังคามุงด้วย จาก แฝก ใบตองตึง หรือหญ้าคา ตามแต่วัสดุในแต่ละพื้นที่
* ฝามักจะเป็นฝาขัดแตะ ในภาคใต้มักนิยมสานแบบเสื่อลำแพน
* พื้นมีทั้งไม้ฟาก (ไม้ไผ่ผ่าครึ่งแล้วทุบให้แบน) และไม้จริง
* เสาเรือนมีทั้งไม้ไผ่และไม้จริง ตามแต่ขนาดและการใช้งานของเรือน

## อ้างอิง
* เสนอ นิลเดช ***เรือนเครื่องผูก *** สำนักพิมพ์เมืองโบราณ พ.ศ. 2547. ISBN 974-7383-67-5

## แหล่งข้อมูลอื่น
* เรือนไทยภาคต่าง ๆ 

### ภาพประกอบ
* ภาพเรือนเครื่องผูกแสดงองค์ประกอบของเรือน
* ภูมิปัญญาในการสร้างที่อยู่อาศัยของชาวใต้ 

หมวดหมู่:เรือนไทย
หมวดหมู่:สถาปัตยกรรมไทย
บอยแบนด์

**บอยแบนด์** เป็นวงดนตรีแนวป็อปหรือฮิปฮอป ที่ประกอบด้วยคน 3 คนขึ้นไป หรือกลุ่มนักร้องชายล้วน เช่น เทค แดท, นิวคิดส์ออนเดอะบล็อก เป็นต้น 
สมาชิกแต่ละคนมีความสามารถในการร้อง การเต้น และร้องเพลงที่อยู่ในกระแสหลัก และมีการแต่งตัวที่นำกระแสแฟชั่น 
ส่วนใหญ่สมาชิกของวงจะมาจากการออดิชัน โดยผู้จัดการวงหรือโปรดิวเซอร์เพลง พวกเขาอาจมีทักษะในการร้อง การเต้น การแร็ป โดยส่วนมากสมาชิกจะอยู่ที่ 3 ถึง 6 คน อายุ 10-34 ปี โดยประมาณ มีบ้างที่อายุถึง 35 ปี+

เมอริซ สตารร์ มักจะถูกยกเครดิตว่าเป็นคนเริ่มต้นในการปั้นวงบอยแบนด์ อย่างวงนิว คิดส์ ออน เดอะ บล็อก โดยสตารร์ได้เคยปั้นวงเด็กอย่างวงนิว อีดิชั่น (วงวัยรุ่นผิวสี) และได้ปรับมาลองกับกลุ่มนักร้องเพลงในแนวป็อป สูตรนี้ มีผู้จัดการวงในยุโรปได้นำมาใช้เช่น ไนเจล มาร์ติน สมิธ (Nigel Martin-Smith) และ หลุยส์ วอลช์ (Louis Walsh)

หากย้อนไปในอดีตในสมัยยุค 60-70 โปรดิวเซอร์รายการโทรทัศน์ เบิร์ต ชไนเดอร์ (Bert Schneider) และ บ๊อบ ราเฟลสัน (Bob Rafelson) ได้สมาชิก 4 คนเพื่อแสดงทางรายการโทรทัศน์ เดอะ มังกีส์ ก็สามารถถูกจำกัดความว่าเป็นวงบอยแบนด์ในยุคแรกๆได้ วงเดอะ มังกีส์เริ่มก่อตั้งวงในปี 1965 และยุบวงไปในที่สุดในปี 1970 ต่อมาก็มีวงชายล้วนที่ได้รับความนิยมในยุค 60 อย่าง เดอะ บีทเทิลส์, เดอะ บีช บอยส์, บีจีส์, เดอะ แจ็คสัน ไฟฟ์, ดิ ออสมอนด์ส เป็นต้น 
และในปี 1977 ก็มีการฟอร์มวงบอยแบนด์แนวละติน คือวง Menudo

ในช่วงต้นถึงปลายยุค 90 ซึ่งเป็นช่วงที่บอยแบนด์กำลังรุ่งเรือง ได้มีวงบอยแบนด์ประสบความสำเร็จหลายวงด้วยกัน เช่น เทค แดท, บอยโซน, แบ็คสตรีท บอยส์, เอ็นซิงก์ และ เวสท์ไลฟ์ ซึ่งทุกวันนี้บอยแบนด์เริ่มมีความคล้ายคลึงกับวงบอยแบนด์ในยุค 60 คือสมาชิกในวงสามารถเล่นดนตรี เขียนเพลง แต่งเพลงได้ เช่นวงบัสเต็ด และ แมคฟลาย เป็นต้น

## บอยแบนด์ในประเทศไทย

ศิลปินบอยแบนด์นั้นมีอยู่คู่วงการเพลงไทยมาตั้งแต่ยุค 90 แต่หากพิจารณาศิลปินบอยแบนด์จำนวนมากจากค่ายอาร์เอส และคีตา จะพบว่ามีความหลากหลายในรูปแบบมากกว่าที่เป็นอยู่ปัจจุบัน ทั้งเสื้อผ้า ทรงผม ท่าเต้น แนวเพลง ไม่ว่าจะเป็นที่ออกแนวเอเชีย อย่าง ลิฟท์-ออย, ฝันดี-ฝันเด่น, แซนด์-แบงค์ ที่เป็นสไตล์ตะวันตก อย่าง แร็พเตอร์, เจอาร์-วอย หรือเป็นกลุ่มซึ่งเน้นการเต้นแบบแข็งแรงมากกว่าการยืนร้องหน้าใสใส่อารมณ์อย่างเดียว เช่น ไฮแจ็ค, ดร.คิดส์, ยูโฟร์ และบอยแบนด์ลูกผสมที่ยังไม่ชัดว่าสังกัดอยู่ประเทศอะไร หรือพวกไหน เช่น บอยสเก๊าท์, ดีทูบี

บอยแบนด์ยุค 2000s JKI, จี-จูเนียร์,Nice 2 Meet You, K-otic, บี-โอ-วาย, XIS, C-Quint, รูกกี้ บีบี เป็นต้น

## อ้างอิง

* การกลับมาของ "บอยแบนด์" และ "ท่าเต้นรีวิวฯ"  โดย ผู้จัดการออนไลน์ 17 พฤษภาคม 2550 16:04 น. 
* บอยแบนด์ในตำนาน พวกเขาหายไปไหน?

## แหล่งข้อมูลอื่น
* Boy Band Phenomenon 


หมวดหมู่:ประเภทดนตรีป็อป
สวนสัตว์เปิดเขาค้อ

**สวนสัตว์เปิดเขาค้อ** หรือ **สถานีวิจัยการเพาะเลี้ยงสัตว์ป่าเพื่อเศรษฐกิจเขาค้อ** ตั้งอยู่บนเขาค้อ อำเภอเมืองเพชรบูรณ์ จังหวัดเพชรบูรณ์ มีสัตว์ป่าหลายชนิดในสวนสัตว์ เช่น สมเสร็จ ละมั่ง เก้ง วัวแดง นกยูง และจามรี ที่เพิ่งได้รับรับมาจากธิเบต ประเทศจีน ภายในสวนสัตว์มีบ้านพักรับรองอยู่ในสวนสัตว์

## แหล่งข้อมูลอื่น
* 35 ที่เที่ยวเขาค้อ พร้อมพิกัดเช็คอิน อัปเดต มีนาคม 2023 
* 

หมวดหมู่:สวนสัตว์ในประเทศไทย
หมวดหมู่:สถานที่ท่องเที่ยวในจังหวัดเพชรบูรณ์
ไมอา

**ไมอาร์** () เป็นชื่อเรียกดวงจิตชั้นรอง ซึ่งเป็นหนึ่งในเหล่า ไอนัวร์ (Ainur) ตัวละครในจินตนิยายของ เจ. อาร์. อาร์. โทลคีน มีกล่าวถึงอยู่มากในตำนานเรื่องซิลมาริลลิออน ชนเผ่าไอนัวร์เป็นชนเผ่าที่ถือกำเนิดมาจากพระเจ้าสูงสุดในโลกอาร์ดา คือมหาเทพอิลูวาทาร์ เป็นพวกที่ช่วยมหาเทพสร้างพิภพต่างๆ และตระเตรียมสถานที่ให้พร้อมสำหรับเหล่าบุตรแห่งอิลูวาทาร์ กล่าวคือเป็นผู้ช่วยสร้างโลกอาร์ดา โดยชาวมนุษย์มักเรียกเหล่าไอนัวร์ว่า "เทพ"  และเทพไมอาร์เข้ามายังโลกอาร์ดาก็เพื่อช่วยเหล่าวาลาร์ในการสร้างโลกนั่นเอง

รูปคำ ไมอาร์ (Maiar) เป็นพหูพจน์ คำเอกพจน์คือ ไมอา (Maia)

## พระนามเทพไมอาร์

เทพไมอาร์มีจำนวนมากมายจนไม่อาจทราบได้แน่ชัดว่ามีจำนวนเท่าใด แต่เทพที่ปรากฏบทบาทอยู่ในตำนานซิลมาริลลิออนและลอร์ดออฟเดอะริงส์ มีดังนี้

* **เอออนเว** (Eönwë)  เป็นเทพแห่งการยุทธ์ ผู้ชำนาญศิลปะการต่อสู้ และเป็นประกาศกประจำองค์มานเวเทพบดีและสามารถโค่นล้มจอมมารมอร์กอธในช่วงสงครามแห่งความโกรธา

* **อิลมาเร** (Ilmarë)  นางสนองพระโอษฐ์ของเทพีวาร์ดา

* **เมลิอัน** (Melian)  ญาติองค์หนึ่งของเทพียาวันนา แต่ทำงานอยู่ในสังกัดของเทพีเอสเตในอุทยานลอริเอน  ครั้งหนึ่งนางออกจากลอริเอนมาอภิบาลดูแลพืชพรรณบนมิดเดิลเอิร์ธในยุคดรุณแห่งกาล จึงได้พบกับเอลเว หรือเอลู ธิงโกล กษัตริย์แห่งเอลฟ์ชาวเทเลริ ในป่านันเอลม็อธ ต่อมาได้อภิเษกกับธิงโกล และได้เป็นราชินีแห่งอาณาจักรโดริอัธ

* **อาริเอน** (Arien)  เทพีแห่งแสง มีฤทธิ์แรงกล้า จนแม้มอร์กอธยังต้องยำเกรง  เป็นผู้อัญเชิญนาวาแห่งดวงตะวัน

* **ทิลิออน** (Tilion)  เทพองค์หนึ่งในสังกัดของเทพโอโรเม ผู้หลงใหลในแสงของพฤกษาเงิน จึงอาสาเป็นผู้อัญเชิญเกาะแห่งดวงจันทร์

* **ออสเซ** (Ossë)  เทพแห่งคลื่นลม  เคยคิดแปรพักตร์ไปอยู่กับมอร์กอธ แต่ภายหลังกลับใจและมาอยู่รับใช้ อุลโม เทพแห่งสมุทร

* **อุยเนน** (Uinen)  เทพีแห่งสายน้ำ ผู้คอยรับใช้อุลโม เทพแห่งสมุทร เป็นชายาของเทพออสเซ

* **[[โอโลริน]]** (Olorin) "ผู้มีฝัน" เป็นเทพในสังกัดของเทพเอียร์โม แห่งลอริเอน แต่เขามักไปเรียนรู้ความเมตตาจากเทพีนิเอนนาอยู่เสมอ  เทพมานเวคัดเลือกให้เขาเป็นหนึ่งใน อิสทาริ เพื่อเดินทางมามิดเดิลเอิร์ธ เป็นที่รู้จักในชื่อ "แกนดัล์ฟ" 

* **[[คูรูโม]]** (Curumo) "ผู้เปี่ยมทักษะ" เดิมเป็นเทพในสังกัดของอาวเล เทพวิศวกรรม ภายหลังได้รับเลือกเป็นหนึ่งในอิสทาริ เดินทางมามิดเดิลเอิร์ธ เป็นที่รู้จักในชื่อ "ซารูมาน"

* **[[เซารอน]]** (Sauron)  เดิมเป็นเทพในสังกัดของอาวเล เป็นผู้ชำนาญในการสร้างสรรค์ ต่อมาแปรพักตร์ไปรับใช้เทพอสูรมอร์กอธ 

* **[[บัลร็อก]]** (Balrog)  ชื่อเรียกกลุ่มดวงจิตไมอาร์จำนวนหนึ่งซึ่งเป็นเทพแห่งไฟ เป็นผู้คอยรับใช้มอร์กอธ

* **ก็อธม็อก** (Gothmog)  เจ้าแห่งบัลร็อก เทพซึ่งเป็นหัวหน้ากลุ่มของเทพแห่งไฟ ได้รับใช้มอร์กอธอย่างห้าวหาญ  แส้ไฟของก็อธม็อกทำให้เฟอานอร์ได้รับบาดเจ็บสาหัสจนสิ้นพระชนม์ และยังสังหารฟิงกอนจอมกษัตริย์ในสงครามมหาวิปโยค  ภายหลังถูกเอคเธลิออนสังหารในการศึกคราวสิ้นนครกอนโดลิน

หมวดหมู่:สิ่งมีชีวิตในตำนานของโทลคีน
เรือนเครื่องสับ

**เรือนเครื่องสับ** คือประเภทหนึ่งของเรือนที่อยู่อาศัยของคนไทย ที่เรียกว่า เรือนไทย คู่กันกับ เรือนเครื่องผูก ตามความหมายของราชบัณฑิตยสถานหมายถึง "เป็นเรือนที่มีลักษณะคุมเข้าด้วยกันด้วยวิธีเข้าปากไม้"

ส่วนใหญ่เรือนเครื่องสับเป็นเรือน 3 ห้อง กว้าง 8 ศอก แต่จะใหญ่โตมากขึ้นถ้าเจ้าของมีตำแหน่งสำคัญ เช่น เสนาบดี ช่างที่สร้างจะเป็นช่างเฉพาะทาง ก่อนสร้างจะมีการประกอบพิธีหลาย ๆ อย่าง ในภาคกลางมักใช้ไม้เต็งรังทำพื้น เพราะแข็งมาก ทำหัวเทียนได้แข็งแรง ภาคเหนือนิยมใช้ไม้สัก ไม้ที่ไม่นิยมใช้ เช่น ไม้ตะเคียนทอง เพราะมียางสีเลือด ไม่น่าดู

ลักษณะทั่วไปของเรือนเครื่องสับ คือ เป็นเรือนที่ก่อสร้างแบบถาวร วัสดุที่ใช้มักจะเป็นไม้จริง การเชื่อมต่อชิ้นส่วนต่าง ๆ ของอาคารจะใช้วิธีบากเข้าสลัก เข้าเดือย ตอกด้วยลิ่มไม้

## คำเรียกอื่นของเรือนเครื่องสับ
* เรือนถาวร
* เรือนเครื่องประดุ
* เรือนฝากระดาน

## องค์ประกอบของเรือนเครื่องสับ
เรือนเครื่องสับประกอบด้วย 3 ส่วนหลัก ๆ คือ เดี่ยวล่าง เดี่ยวบน และบนหลังคา
* ฐานราก มีการก่อสร้างโดย 2 วิธีคือ ใช้เป็นงัว คือมีไม้ 3 หรือ 4 ท่อน วางเรียงซ้อนกันและตั้งเสาลงข้างบน อีกวิธีหนึ่งคือ ใช้แระ คือการตัดไม้เป็นรูปสี่เหลี่ยม หรือกลม รองไปบนก้อนหลุม ฐานรากจะรับน้ำหนักเสา ซึ่งเสาจะอยู่บนแระ ส่วนที่ฐานรากจะเป็นงัว จะมีไม้กงพัดวางลงไป
* เสา 
* พื้น
* ฝา หมายถึง สิ่งที่กั้นระหว่างภายในและภายนอกของเรือน ฝาเรือนในเรือนเครื่องสับมีหลายประเภท ซึ่งถูกนำมาใช้ต่างกันตามประโยชน์ใช้สอย ที่พบเห็นเป็นส่วนใหญ่ในเรือนนอนคือ ฝาประกนและฝาสายบัว และฝาไหลในเรือนครัว
** ฝาประกน หมายถึง ฝาเรือนไม้จริงที่ประกอบกันด้วยการเข้าลิ้น โดยลูกนอนหรือไม้แนวนอน จะถูกบรรจุในโครงไม้แนวตั้งเป็นแนวสลับกัน คล้ายแนวการก่ออิฐ และบรรจุด้วยลูกฟักไม้จริงในระหว่างช่องสี่เหลี่ยม โดยลูกฟักมักถูกประดับตกแต่งให้สวยงาม
** ฝาสายบัว หมายถึง ฝาเรือนที่มีลักษณะคล้ายฝาประกนที่ไม่มีลูกนอน โดยโครงไม้แนวตั้งคล้ายฝาประกน ส่วนช่องว่างระหว่างโครงไม้นั้นถูกบรรจุด้วยไม้ เมื่อมองรูปด้านของฝาจะเห็นไม้แนวตั้งเป็นหลัก ทำให้มีลักษณะเหมือนสายบัว
** ฝาไหล หมายถึง ฝาเรือนสองชั้น สามารถเลื่อนในแนวนอนเพื่อให้ช่องว่างของไม้แนวตั้งที่ตีสลับกัน ซ้อนทับกันเพื่อเกิดช่องเปิดเพื่อระบายอากาศ นิยมใช้กับเรือนครัว
* หลังคา

## อ้างอิง
* ภิญโญ สุวรรณคีรี ,เรือนเครื่องสับ  ราชบัณฑิตยสถาน

## แหล่งข้อมูลอื่น
* เรือนเครื่องสับ 
* เรือนไทยภาคต่าง ๆ 
* สมภพ ภิรมย์ **บ้านไทยภาคกลาง** องค์การค้าของคุรุสภา พ.ศ. 2545. ISBN 974-0085-84-9
* ฤทัย ใจจงรัก **เรือนไทยเดิม** สมาคมสถาปนิกสยามในพระบรมราชูปถัมภ์ พ.ศ. 2543. ISBN 974-5725-44-7

หมวดหมู่:เรือนไทย
หมวดหมู่:สถาปัตยกรรมไทย
นารูโตะ เดอะมูฟวี่ ศึกครั้งใหญ่ ผจญนครปิศาจใต้พิภพ

**นารูโตะ เดอะมูฟวี่ ศึกครั้งใหญ่ ผจญนครปิศาจใต้พิภพ** เป็นภาพยนตร์การ์ตูนที่ 2 ของนินจาคาถานารุโตะ เริ่มออกฉายที่ญี่ปุ่น ปี พ.ศ. 2548 ในไทย พ.ศ. 2549

หมวดหมู่:ภาพยนตร์ญี่ปุ่น
ศึกครั้งใหญ่ ผจญนครปิศาจใต้พิภพ
หมวดหมู่:ภาพยนตร์อนิเมะที่ออกฉายในปี พ.ศ. 2548
วีเอชวัน ดีวาส์

***วีเอชวัน ดีวาส์*** (VH1 Divas) คือคอนเสิร์ตที่จัดขึ้นทุกปี โดยจัดขึ้นครั้งแรกในปี ค.ศ. 1998 จัดขึ้นเพื่อสนับสนุนมูลนิธิเซฟเดอะมิวสิก ออกอากาศทางช่องวีเอชวัน

การแสดงจะเชิญศิลปินเหล่าดีวาส์ รวมถึงมารายห์ แครี,ไดอาน่า รอส,แฌร์,ทีนา เทอร์เนอร์,วิทนีย์ ฮูสตัน,อารีธา แฟรงคลิน,เซลีน ดิออน,แมรี เจ. ไบลจ์,เดสทินีส์ไชลด์,กลอเรีย เอสเตฟาน,ชาเนีย ทเวน,ดอนน่า ซัมเมอร์,เฟธ ฮิลล์,ชาคีร่า,ลิซ่า มารี เพรสลีย์,แบรนดี้,ซินดี้ ลอเปอร์ และเอลตัน จอห์น

มีบางดีวาส์ที่ถูกเชิญ แต่ปฏิเสธที่จะมาหรือยกเลิกการปรากฏตัวเช่น บารบรา สตรัยแซนด์ (เชิญในปี 1998 และ 1999),ลอรีน ฮิลล์ (เชิญในปี 1998),ทีแอลซี (ยกเลิกการมาในปี 2002) และ ไคลี มิโนค (ยกเลิกการมาในปี 2004)

การหารายได้เข้ามูลนิธิเซฟเดอะมิวสิก เพื่อหาเงินซื้อเครื่องดนตรีให้โรงเรียนรัฐบาลในอเมริกา โดยตั้งแต่จัดตั้งครั้งแรกในปี 1997 มียอดบริจาคถึง 25 ล้านดอลลาร์สหรัฐ และได้บริจาคให้กับโรงเรียนร่วม 1,000 โรงเรียนใน 80 เมือง สามารถช่วยเด็กขาดแคลนเครื่องดนตรีได้กว่า 500,000 คน

หมวดหมู่:งานแสดงดนตรี
เอเอส-90

300px|thumb|เอเอส-90 ในบาสรา

**เอเอส-90** ( ย่อมาจาก *Artillery System for the 1990s*) เป็นปืนใหญ่อัตตาจรเกราะเบาที่ใช้โดยกองทัพบกอังกฤษ มันถูกส่งครั้งแรกในปี พ.ศ. 2536

เอเอส-90 ถูกออกแบบและสร้างโดยวิศวกรรมวิกเกอร์ส ผู้ซึ่งได้สร้างยานพาหนะ 179 แบบตั้งแต่ปีพ.ศ. 2535-2538 ด้วยราคา 300 ล้านปอนด์

ในปีพ.ศ. 2545 ระบบบีเออีได้ทำสัญญาให้การพัฒนา เอเอส-90 ของกองทัพบกอังกฤษจำนวน 96 คันด้วยปืนกลคาลิเบอร์ 52 และกระสุนระยะไกลจาก 60 เป็น 80 ก.ม. อย่างไรก็ตามเนื่องมาจากไร้ความสามารถในการใช้กระสุนพิเศษโครงการดังกล่าวจึงถูกยกเลิก

## อ้างอิง

หมวดหมู่:ปืนใหญ่อัตตาจรสหราชอาณาจักร